RHAN 2

AWDURDOD CYLLID CYMRU

Cynlluniau corfforaethol, adroddiadau blynyddol, cyfrifon etc.

Swyddog cyfrifo
33
1
Prif weithredwr ACC yw swyddog cyfrifo ACC.
2
Mae gan y swyddog cyfrifo, mewn perthynas â chyfrifon a chyllid ACC, y cyfrifoldebau a bennir am y tro gan Weinidogion Cymru.
3
Mae’r cyfrifoldebau y caniateir eu pennu o dan yr adran hon yn cynnwys (ymysg pethau eraill)—
a
cyfrifoldebau mewn perthynas â llofnodi cyfrifon ACC a’r Datganiad Treth;
b
cyfrifoldebau am briodoldeb a rheoleidd-dra cyllid ACC;
c
cyfrifoldebau am ddefnyddio adnoddau ACC yn ddarbodus, yn effeithlon ac yn effeithiol;
d
cyfrifoldebau sy’n ddyledus i Gynulliad Cenedlaethol Cymru, i Weinidogion Cymru neu i un o bwyllgorau Cynulliad Cenedlaethol Cymru.
A. 33 mewn grym ar 18.10.2017 gan O.S. 2017/954, ergl. 2
A. 33 ddim mewn grym ar y Cydsyniad Brenhinol, gweler a. 194(2)